Juodkrantės evangelikų liuteronų bažnyčia

Juodkrantės evangelikų liuteronų bažnyčia – bažnyčia, stovinti Neringos mieste, 20 km į pietus nuo Klaipėdos, pietinėje Juodkrantės dalyje, prie Kuršių marių. Ja taip pat naudojasi Romos katalikų Pranciškaus Asyžiečio parapija.Juodkrantės parapija. (Telsiuvyskupija.lt) Kultūros paveldo objektas Nr. 16009.

 Istorija 

Juodkrantės dailidė Klimkus Grigalaitis (1750–1825) 1770–1780 m. pastatė pirmąją medinę bažnyčią.Arūnas Balna: apie Juodkrantę-Švarcortą, Prūsijos elito kurortą Rašoma, kad Juodkrantėje bažnyčia atsirado XVIII a. pabaigoje, kai buvo užpustyta Karvaičių bažnyčia.Klaipėdos krašto bažnyčios, kai kurios išlikusios tik nuotraukose. 2021-12-08, Silokarcema.lt (tikrinta 2025-12-03). 1878 m. per Jonines gaisras šią bažnyčią sunaikino. 1885 m. rugpjūtį buvo pašventinta nauja mūrinė evangelikų liuteronų bažnyčia, kurią suprojektavo žymus vokiečių architektas Frydrichas Augustas Štiuleris.

Kadangi XVIII a. Karvaičių parapijoje, kuriai priklausė Juodkrantė, 80 proc. gyventojų buvo kuršininkai ir lietuviai, tai Juodkrantės žvejai pamaldas klausė tik lietuviškai. 1920 m. jau tik 50 iš 367 juodkrantiškių lankė lietuviškas pamaldas. Po Antrojo pasaulinio karo bažnyčia uždaryta. 1976 m., atlikus kapitalinį apleistos Juodkrantės bažnyčios remontą, bažnyčioje buvo įrengta Miniatiūrų muziejaus ekspozicija (architektas Vladas Vizgirda). 1988 m. bažnyčia grąžinta evangelikams, o nuo 1989 m. nuomojama katalikų.

 Architektūra 

Bažnyčia neogotikinio stiliaus, stačiakampio plano, vienanavė.

 Šaltiniai 

 Nuorodos 

 2007 m. Juodkrantėje atkurtas miniatiūrų muziejus 
 Juodkrantės Liudviko Rėzos kultūros centras

Kategorija:Neringos savivaldybės bažnyčios
Kategorija:Lietuvos evangelikų liuteronų bažnyčios
Kategorija:Juodkrantė
Kategorija:Neogotika Lietuvoje
Kategorija:Lietuvos kultūros vertybės: bažnyčios